**ZAPISNIK**

**sa 2. sjednice Vijeća mjesnog odbora Sveti Martin-Mutogras, održane dana 25. siječnja 2024. godine u konferencijskoj sali u prizemlju zgrade Općine Podstrana**

(o sjednici se vodi tonski zapis)

Početak sjednice u 12:00 sati

**PRISUTNI VIJEĆNICI:**

1. Nikola Bakota
2. Tomislav Čulić
3. Martin Mikuličić
4. Hrvoje Jurčević

**OSTALI PRISUTNI:**

1. Branka Jovanović

Predsjednik Vijeća T. Nikola Bakota pozdravlja sve nazočne. Konstatira da je prisutno četiri od pet vijećnika, utvrdio je da postoji potreban kvorum i da Vijeće može početi s radom.

Predsjednik Vijeća Nikola Bakota predlaže

***D N E V N I R E*** ***D***

1. ***Usvajanje Zapisnika sa 1 sjednice vijeća Mjesnog odbora Sveti Martin - Mutogras,***
2. ***Plan rada i financijski plan mjesnog odbora Sveti Martin Mutogras za 2024. godinu***
3. ***Razno***

Predsjednik vijeća Nikola Bakota stavlja dnevni red na glasanje.

Dnevni red je prihvaćen jednoglasno.

**Ad.1) Usvajanje Zapisnika sa 1. sjednice vijeća Mjesnog odbora Sveti Martin-Mutogras**

Predsjednik vijeća Nikola Bakota stavlja Zapisnik sa 1. sjednice vijeća Mjesnog odbora Sveti Martin-Mutogras na glasanje.

Zapisnik je sa četiri (4) glasa ZA usvojen.

**Ad. 2) Plan rada i financijski plan za 2024. godinu**

Predsjednik vijeća Nikola Bakota kaže kako je Mjesni odbor dobio 6.000,00 eura koje mogu utrošiti u 2024. godini.

Predsjednik vijeća Nikola Bakota izlaže navedenu točku dnevnog reda.

Nadalje, predlaže da pronađu još neku lokaciju za izgradnju dječjeg igrališta.

Pitanja i primjedbi nema.

Predsjednik vijeća Nikola Bakota stavlja prijedlog Plana na glasanje.

Prijedlog je sa četiri (4) glasa ZA usvojen te se donosi

**ZAKLJUČAK**

* 1. **Usvaja se prijedlog Plan rada i financijskog plana mjesnog odbora Sveti Martin-Mutogras za 2024. godinu**

**Ad.3.)**  **Razno**

Predsjednik vijeća Nikola Bakota pita ima li tko kakav prijedlog ili pitanje a za koje može upoznati Općinsko vijeće koje će se uskoro održati.

Vijećnik Hrvoje Jurčević kaže kako nije mogao prisustvovati prethodnom vijeću ali je poslao e-mail vezano za postavljanje kamere na pravcu okretišta u Mutograsu. Pita ima li kakvog pomaka po tom pitanju.

Predsjednik vijeća Nikola Bakota kaže da se čeka da policija stavi kameru u petu kutiju.

Kaže da će još jednom upozoriti nadležne na taj problem.

Vijećnik Hrvoje Jurčević kaže kako se šetnica održava, uredna je, ali je problem izmet od pasa koji se ne čisti.

Vijećnik Tomislav Ćulić da postoji problem s motorima od Marinca do M cafea, koji voze šetnicom i prolaze pored djece. Kaže da nema ni znaka zabrane prolaska motorima.

Predlaže da se postavi znak zabrane.

Predsjednik vijeća kaže da će se on raspitati vezano za postavljanje znaka.

Predsjednik vijeća Nikola Bakota predlaže da se napravi e-mail adresa putem koje će komunicirati s mještanima te predlaže Tomislava Ćulića za administratora.

Predsjednik vijeća Nikola Bakota stavlja prijedlog na glasanje.

Prijedlog je sa četiri (4) glasa ZA usvojen te se donosi

**ZAKLJUČAK**

* 1. **Usvaja se prijedlog da se napravi e-mail adresa mjesnog odbora Sveti Martin- Mutogras.**

Nema više pitanja.

Sjednica je završena u 12:45 sati.

Zapisnik vodila: Predsjednik VMO Sveti Martin - Mutogras

Branka Jovanović Nikola Bakota